Tiuj fotoj montras la historion de la ‘rusaj dometoj’ en Havano, Kubo
#000005
La populare nomataj rusaj dometoj, la solaj kun tiu ĉi strukturo en Juan de Dios Fraga (Foto: Lucy Gmorell).
#000006
En la periferio de La Lisa, municipo en Havano, estas kvartalo, kiun ĉiuj nomas La Rusoj, kvankam ĝia vera nomo estas Juan de Dios Fraga. Tiu ĉi nomdueco havas sian historion. En 1964, du jarojn post la diplomatia konflikto inter Kubo, Usono kaj Sovetunio konata en Kubo kiel la Oktobra Krizo kaj la Kuba krizo [eo], en la konstruaĵo de la nuna Universitato de Informadikaj Sciencoj (UCI) estis establita la Radioelektronika Esplorado kaj Aŭskult-Centro kiel Bazo Lourdes, surbaze de peto de la plej alta gvidantaro de Sovetunio. Tiel estiĝis ankaŭ speciala distrikto por la familianoj de sovetiaj oficiroj en Kubo: la rusa kvartalo. Ĉiuj domoj estis similaj: ĉaletoj kun ĝardeno kaj korto, laŭ la konstruskemoj de la Nacia Instituto pri Ŝparado kaj Loĝado, prezidata de Pastorita Núñez; kun la escepto de tri grupoj de domoj kun duonrondaj tegmentoj.
#000008
En la 70-aj kaj 80-aj jaroj la sekureco de la distrikto estis relativa kaj la parencoj de la rusa militistaro dediĉis sin al komercado de pluraj produktoj. Ankoraŭ hodiaŭ ekzistas la malproksima memoro pri la frazo “Mi aĉetos de la rusoj” (hispane: voy a comprar a los rusos), kiel polvokovrita memoro pri la periodo dum kiu ili loĝis en tiu ĉi regiono.
#000009
Komence de la 90-aj jaroj, post la falo de la socialisma bloko, la rusoj revenis al sia lando kaj la kvartalo restis neloĝata. En 1993 oni decidis transdoni tiujn hejmojn al la laboristoj de la Imunologia Molekula Centro (CIM) kaj la Instituto Finlay pri Vakcinoj (IFV), kie la hejmoj estis ĉirkaŭitaj de invadema planto, en Kubo nomata marabú, kaj ilia interno estis prirabita de loĝantoj de najbaraj kvartaloj. Ili ŝtelis ĉion, kion la sovetianoj postlasis, eĉ la kahelojn sur la plankoj.
#000010
En la jaro 2022, post la trapaso de Uragano Ian, Juan de Dios Fraga estis vizitita de la [kuba] prezidento. Ekde tiu dato, la stratoj estis pavimitaj kaj la loka amfiteatro, kiu estis neuzata dum proksimume 20 jaroj, estis rekonstruita.
#000011
Maldekstre, nova parkejo; dekstre, kontinua strukturo, kiu kombinas domojn kun apoteko, viandbutiko kaj manĝvendejo, ĉiuj konstruitaj post la prezidenta vizito (Foto: Lucy Gmorell).
#000016
La kloakoj kaj akvoeligiloj de hejmoj elfluas en la dekstran riveron, kiu foje servas kiel amuzejo por infanoj kaj junuloj (Foto: Lucy Gmorell).
#000017
Origina strukturo de ĉaleto konstruita fine de la 60-aj jaroj (Foto: Lucy Gmorell).
#000018
Komunuma apoteko ene de la komplekso de rekonstruitaj domoj (Foto: Lucy Gmorell).
#000021
Colmena: malfermitkoda amaskomunikila platformo ligas kamparajn kaj indiĝenajn komunumojn
#000026
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000027